CELEX: C2005/106/29
Language: et
Date: 2005-04-30 00:00:00
Title: Kohtuasi C-69/05: Euroopa Ühenduste Komisjoni 11. veebruari 2005. aasta hagi Luksemburgi Suurhertsogiriigi vastu

30.4.2005   
            
            
               ET
            
            
               Euroopa Liidu Teataja
            
            
               C 106/15
            
         Euroopa Ühenduste Komisjoni 11. veebruari 2005. aasta hagi Luksemburgi Suurhertsogiriigi vastu
   (Kohtuasi C-69/05)
   (2005/C 106/29)
   kohtumenetluse keel: prantsuse
   Euroopa Ühenduste Komisjon esitas 11. veebruaril 2005 Euroopa Ühenduste Kohtule hagi Luksemburgi Suurhertsogiriigi vastu. Euroopa Komisjoni esindajad on Florence Clotuche-Duivieusart ja Agnieszka Stobiecka-Kuik, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Luksemburgi Suurhertsogiriik jättis enne 1. juulit 2001 ja hiljemalt 30. juuniks 2002 esitamata 2000. ja 2001. aasta põllumajandussektoris olemasolevate riigiabikavade aastaaruanded, on Luksemburgi Suurhertsogiriik rikkunud kohustusi, mis tulenevad EÜ asutamislepingu artikli 88 lõikest 1, nõukogu määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 (nüüd EÜ artikkel 88) kohaldamiseks, (1) artiklist 21, nagu neid rakendatakse kooskõlas suunistega põllumajandussektorile antava riigiabi kohta (2000/C/28/02);
            
         
               2)
            
            
               jätta kohtukulud Luksemburgi Suurhertsogiriigi kanda.
            
         Õiguslikud alused ja peamised argumendid
   Nõukogu määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 (nüüd EÜ artikkel 88) kohaldamiseks, artikli 21 lõige 1 sätestab, et “liikmesriigid esitavad komisjonile aastaaruanded kõikide olemasolevate abikavade kohta, mille suhtes ei ole […] tingimusliku otsusega kehtestatud mingeid spetsiaalseid aruandekohustusi”. Nende põllumajandussektori aastaaruannete esitamine on reguleeritud “Suunistega põllumajandussektorile antava riigiabi kohta” (2000/C/28/02), mis täpsustavad, et “aruanne, mis käsitleb kõiki põllumajandussektori abikavasid asjaomases liikmesriigis, tuleb esitada komisjonile esimesel korral enne 1. juulit 2001 ja edaspidi hiljemalt iga aasta 30. juuniks”. Liikmesriigi poolt vajalike meetmetena heaks kiidetud riigiabi käsitlevate suuniste siduvat jõudu kinnitab ka Euroopa Kohtu kohtupraktika. Luksemburgi Suurhertsogiriik on nõustunud suunistega põllumajandussektorile antava riigiabi kohta, kuna ta ei ole kunagi kirjalikult teatanud, et ta vaidlustab suunistes sisalduvad vajalikud meetmed. Järelikult, kuna Luksemburgi Suurhertsogiriik ei esitanud ei 2000. ega 2001. aasta kõnealuseid aruandeid, on Luksemburgi Suurhertsogiriik rikkunud oma kohustusi.
   
      (1)  EÜT L 83, 27.3.1999, lk 1.